SUID-AFRIKAANSE RADIOLIGA NUUS VIR SONDAG 14 JANUARIE 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZS6JPL. 'n Potgooi is ook beskikbaar op die Liga se web tuiste. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin die bulletin met nuus van stil sleutel 


Dit is met leedwese dat die Durban Amateurradioklub aankondig dat die sleutel 
van Norman Ellor, ZS5YM, in November 2017 stil geword het. Hy is in 1956 as 
ZS9P gelisensieer en was `n lid van die Durban Tak van die SARL en toe later 
van die Durban Amateurradioklub. 

Ons betuig ons innige meegevoel met sy vrou Patricia (ex ZS5YL), familie en 
vriende. 


POUSE 

In die nuus vandag; 

BESPREEK NOU VIR DIE SDR-WERKSWINKEL OP 20 JANUARIE 2018 
ZS6SRC - VIERING VAN 30 JAAR IN AMATEUR RADIO 

en 

OPWINDENDE VERANDERING VIR AMATEUR RADIO TODAY 

Bly gerus vir meer inligting oor hierdie en ander interessante nuusitems. 
BESPREEK NOU VIR DIE SDR-WERKSWINKEL OP 20 JANUARIE 2018 


Die SARL en AMSAT SA hou op Saterdag 20 Januarie 2018 weer `n SDR werk- 
swinkel by die Nasionale Amateur Radio Sentrum. Die doel van die werkswinkel 
is om die toepassing van SDR dongles en die verskillende sagteware pakkette wat 
beskikbaar gestel by vorige werkswinkels te hersien. Anton Janovsky, ZR6AIG, 
sal beskikbaar wees om te help met enige tegniese probleme. Daar sal 'n besprek- 
ing wees van die HF Geraas-moniteringstelsel en die opstel van 'n bediener om 
die data te stoor en AMSAT SA sal `n kort opdatering oor Kletskous aanbied. 
Die koste van die werkswinkel is R50 vir SARL en AMSAT SA lede en R100 
vir nie-lede. Ligte verversings sal bedien word. Vir besonderhede en registrasie 
besoek www.amsatsa.org.za 


VOLGENDE NAWEEK VIND DIE PEARS NASIONALE BHF EN UHE KOM- 
PETISIE PLAAS 


Die PEARS Nasionale BHF- en UHF-kompetisie vind plaas van 19 tot 21 Jan- 
uarie 2018 en word verdeel in twee 22-uur sessies om die aktiwiteit oor die hele 
naweek te versprei en voordeel te trek uit die voortplanting. Die eerste sessie be- 
gin Vrydag 19 om 16:00 UTC en eindig op Saterdagmiddag om 14:00 UTC. Die 
tweede sessie begin dadelik na 14:00 UTC en eindig om 12:00 UTC op Sondag 
21 Januarie. 


Die kompetisie is oop vir alle gelisensieerde amateurs in Suid-Afrika, insluitend 
nie-lede van die SARL, sowel as amateurs van die naburige state. Die naburige 
state sluit in Namibië (V5), Botswana (A?2), Zimbabwe (72), Mosambiek (C9), 
Lesotho (7P) en Swaziland (3DA), maar amateurs uit Angola (D2) en Zambië 
(9J) word ook genooi om deel te neem. Al hierdie lande is binne die Sporadiese- 
EF-sone van Suid-Afrika en kan ook geraak word deur Tropiese Tropo-toestande. 


Die PEARS BHF/UHF kompetisie is `n dubbele kompetisie wat beide analoog 
en digitaal as afsonderlike kompetisies insluit. Dit dek die volgende vyf bande: 
50,2 - 50,4 MHz, 70,15 - 70,27 MHz, 144,2 - 144 4 MHz, 432,2 - 432,4 MHz en 1 
296,2 - 1 296, 4 MHz. Daar is ses verskillende kategorieë om deel te neem aan: 
Basisstasie, Veldstasie, Klub Multi-operateurstasie, Rover-kategorie, Beperkte 
kategorie en `n Afdeling FM-kategorie op 144,400 en 145,000 MHz. Sien asseblief 
die 2018 SARL Blouboek vir die reëls van die kompetisie of kontak Mike, ZS2FM 
op mikecbosch@gmail.com vir verdere inligting. 


ZS6SRC - VIERING VAN 30 JAAR IN AMATEUR RADIO 


Die Secunda Amateurradioklub vier sy 30ste bestaansjaar met `n week van DX 
op ses HF bande. Toegewyde radiostasies vir elkeen met hul eie yagi antenna sal 
op die Hoëveld Seilklub by 'Trichardsfonteindam opstel word. Radio-amateurs 
uit Suid-Afrika en die SAOG-lande word uitgenooi om by die week aan te sluit 
en tyd te spandeer om elke stasie te bedien. Deelnemers word genooi om saam 
met lede van die Secunda-span te kamp en braai. Die klub sal die stasies en 
antennas oprig, bring net jou tent en kos en sluit aan by die vieringe. 


Die doel is om gedurende die tydperk ten minste 34000 plaaslike en DX-kontakte 
per band te maak. Dit is `n optimistiese teiken en jy word uitgenooi om dit 
te laat gebeur en geniet `n week van amateur radio. Vir meer inligting, kontak 
gerus een van die volgende persone met SMS-boodskappe of Whatsapp - Gert 
Botha, ZS6GC, by 082 771 0663 of Lucas Swart, ZSGACT, by 082 314 3265 of 
@-pos christokriek461@gmail.com. 


Teen 1988 het die aantal radio-amateurs in die Secunda-gebied van 4 tot 12 
gestyg, genoeg gelisensieerde radio amateurs om die Suid-Oos Transvaal 'Tak 
van die SARL te vorm. In 1992 het die Suid-Oos Transvaal Tak by 'n spesiale 
AJV gestem om die Secunda Amateurradioklub te stig en die roepsein ZS6SRC 
te kry. 


OPWINDENDE VERANDERING VIR AMATEUR RADIO TODAY 


In Desember het die SARL opwindende veranderings aangekondig vir die SARL 
tydskrif-program, Amateur Radio Today. Vanaf 21 Januarie sal die program 


slegs in Engels wees en sal die vakinhoud uitgebrei word, met die klem op 
tegnologie en aktiwiteite wat die groei van amateur radio sal bevorder, nie net 
in Suid-Afrika nie, maar ook op die Afrika-vasteland en omliggende eilande. 
Die nuwe formaat sal ook voldoen aan die TARU se oproep om te fokus op 
die ontwikkeling en uitbreiding van amateur radio in Afrika en sal meer in lyn 
wees met Sentech se verwagting dat die program op tegniese ontwikkeling moet 
fokus en eksperimentering moet aanmoedig. Ou gunstelinge soos die Hamnet-, 
satelliet- en HF-verslae sal 'n hooffunksie bly. Daar sal elke week `n nuwe inset 
wees met BHF-aktiwiteite wat deur Mike Bosch ZS2FM geredigeer word, sowel 
as amateur radio-nuus van regoor die wêreld in “Focus on the world”. 


Amateur Radio Today nooi mense wat belangstel in die redigering en aan- 
bieding van insette of om `n anker-aanbieder te word, om `n e-pos aan arto- 
day@sarl.org.za te stuur met hul kontakbesonderhede. 


Dawie Conradie, ZR6DHGC, wat die program saam met Hans van die Groenen- 
daal saamgestel het, gaan tydelik afstaan om meer tyd aan sy familie en werk 
te spandeer. Hy het aan die SARL President, Nico van Rensburg, gesê dat 
sodra omstandighede verbeter, hy sal terugkeer na die program. “Ek wil Dawie 
bedank vir sy jare se toewyding aan die program en sien uit daarna om in die 
toekoms saam met Dawie op Amateur Radio Today en Amateurradio-in-Aksie 
te werk,” het Nico gesê. 


Daar word beoog dat Amateurradio-in-Aksie na `n vroeëre tydgleuf tussen 09:30 
- 10:00 plaaslike tyd sal verskuif en steeds beskikbaar wees vir aflaai vanaf die 
SARL Webblad. Dawie en sy kollegas het egter besluit om `n kort breek te 
neem om op die program te fokus. Dawie het aan SARL Nuus gesê dat hulle 
binnekort weer terug sal wees met Amateurradio-in-Aksie. Besonderhede sal in 
SARL Nuus aangekondig word. 


Jy luister aan nuus uitsending van die Suid Afrikaanse Radioliga 
MEI RADIO AMATEUR EKSAMEN 


Die registrasie vir die Mei RAE sal op Maandag 22 Januarie open en sluit op 
Sondag 22 April. Die eksamen sal op Saterdag 19 Mei geskryf word. 


DIE SOMER ORP KOMPETISIE 


Die @RP-kompetisie is bedoel om 'n prettige aktiwiteit te wees om ORP- 
operasie tussen radio amateurs te bevorder wat tuisgeboude toerusting gebruik 
of as `n draagbare of veldstasie werk en tydelike antennas gebruik. Dit word 
aangemoedig, maar is nie 'n vereiste nie. 


Die Somer @RP-kompetisie vind plaas vanaf 12:00 tot 15:00 UTC op Saterdag 
27 Januarie 2018 met foon en gelykgolf werking met 5 watt (PEP) of minder en 
daar is geen antenna beperkings nie. Die eerste uur is slegs beperk tot die 40 
m band. Die oorblywende twee ure is deelnemers vry om enige HF (nie-WARC) 
bande te gebruik soos hulle dit goeddink. 


Die uitruiling is `n RS- of RST-verslag en jou 6-syfer ruitvierkant, jy kan 
ook jou SOTA- of Fauna- en Flora-verwysingsnommer insluit. Elke OSO tel 
1 punt en daar is voorvoegsel- of land vermenigvuldigers sowel as stasie tipe 
vermenigvuldigers. Jou logstaat in die ADIF-, Cabrillo- of MS Excel-formaat 
met 'n opsommingsblad en gemerk “my roepsein ORP kompetisie” moet teen 3 
Februarie 2018 per e-pos aan contest@sarl.org.za ingedien word. En moet nie 
die foto's van jou stasie in aksie wat die loginskrywing moet vergesel nie vergeet 
nie. Raadpleeg die 2018 SARL Blouboek vir die volledige stel reëls. 


DIE DUBUS TYDSKRIF 


Dis die tydskrif vir die ernstige BHFer en hoër. Die ledegeld vir DUBUS is weer 
betaalbaar. Die koste vir 4 kopie sal R 365.00 wees. Die verspreiders het besluit 
om DUBUS weer teen `n baie lae prys te gee. As jy belangstel om die tydskrif 
te ontvang, kontak Pine, ZS6OB, by pienaarja@gmail.com so gou as moontlik, 
hy moet teen die einde van Januarie 2018 die verspreiders van verwagte getalle 
van 7S in kennis stel. 


STREEK 1 BHF/UHF NUUSBRIEF 


Die IARU Streek 1 BHF/UHF Nuusbrief nr 76 is beskikbaar vir aflaai vanaf die 
voorblad van die SARL webwerf. Die nuusbrief bevat `n verslag van die akti- 
witeite van die permanente BHF-komitee sedert die 2017 Algemene Konferensie 
in Landshut. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is nie veel van `n kans vir ernstige sonfakkels nie. Gedurende 2017 
was daar in totaal 104 dae sonder sonvlekke gewees. Diegene wat hulle eie 
frekwensievoorspellings wil doen, kan 'n verwagte effektiewe sonvlektelling van 
een vir die week gebruik. Amateurs kan goeie openinge op die 15 tot 30 m 
bande verwag. Besoek gerus die webtuiste spaceweather.sansa.org.za, vir meer 
inligting. 


Kom ons loer nou na gebeure vir die volgende paar weke: 


17 Januarie - die provinsiale skole open 19 tot 21 Januarie - die PEARS 
BHF/UHF-kompetisie 20) Januarie - die SDR-werkswinkel by die NARS 22 Jan- 
uarie - registrasie vir die Mei RAF open 20 tot 28 Januarie - Verjaarsdagvierings 
van die Secunda ARK 26 Januarie - sluitingsdatum vir artikels vir die Februarie 
Radio ZS 27 Januarie - die Somer @ORP Kompetsie 30 Januarie - sluitingsdatum 
vir voorstel en opsomming vir AMSAT SA Simposium besprekingsdokumente 
31 Januarie - sluitingsdatum vir nominasies vir die Raad en SARL-toekennings 
en vir mosies vir die algemene jaarvergadering 28 Februarie sluitingsdatum 
vir 2018 SARL Eregallery nominasies 


Om die bulletin mee af te sluit, 'n opsomming van ons hoof berig: 


Die SARL en AMSAT SA hou op Saterdag 20 Januarie 2018 weer `n SDR werk- 
swinkel by die Nasionale Amateur Radio Sentrum. Die doel van die werkswinkel 


is om die toepassing van SDR dongles en die verskillende sagteware pakkette wat 
beskikbaar gestel by vorige werkswinkels te hersien. Anton Janovsky, ZR6AIG, 
sal beskikbaar wees om te help met enige tegniese probleme. Daar sal 'n besprek- 
ing wees van die HF Geraas-moniteringstelsel en die opstel van 'n bediener om 
die data te stoor en AMSAT SA sal `n kort opdatering oor Kletskous aanbied. 
Die koste van die werkswinkel is R50 vir SARL en AMSAT SA lede en R100 
vir nie-lede. Ligte verversings sal bedien word. Vir besonderhede en registrasie 
besoek www.amsatsa.org.za 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6ADY, geredigeer deur Dennis Green, ZS4BS, 
DEERE RE 


Die Afrikaanse Nuusspan groet nou en wens jou “n mooi week toe. Totsiens. 


/EX 


